ส่วนที่ 1

ข้อมูลสรุป (Executive Summary)

บริษัท ไทยรุ่งยูเนี่ยนคาร์ จำกัด (มหาชน) เป็นผู้ประกอบธุรกิจในอุตสาหกรรมยานยนต์ โดยมีบริษัท
ไทยรุ่งเจนเนอรัล มอเตอร์ จำกัด, บริษัท ไทย วี.พี. ออโต้เซอร์วิส จำกัด, บริษัท ไทยออโต้
เพรสพาร์ท จำกัด และ บริษัท ไทยออโต้ บอดี้ แอสแซมบลี้ จำกัด เป็นบริษัทย่อย และบริษัท
เดลต้า-ทีอาร์ จำกัด, บริษัท ไทยออโต้ คอนเวอชั่น จำกัด เป็นบริษัทร่วมทุน
ซึ่งมีลักษณะการประกอบธุรกิจ ดังนี้

การออกแบบและพัฒนาผลิตภัณฑ์ ที่ผ่านมาจะมุ่งเน้นด้านการพัฒนาผลิตภัณฑ์รถยนต์ดัดแปลงประเภทต่าง
ๆ ตลอดจนการออกแบบแม่พิมพ์และชิ้นส่วน ในส่วนของการผลิตแม่พิมพ์, อุปกรณ์จับยึด
และการผลิตชิ้นส่วน จะเป็นการผลิตเพื่อจำหน่ายให้ลูกค้ากลุ่มรถยนต์, กลุ่มรถจักรยานยนต์
และเพื่อใช้ภายในบริษัทฯ เอง นอกจากนั้น บริษัทฯ
ยังส่งชิ้นส่วนที่ผลิตในส่วนของรถยนต์ดัดแปลงออกไปจำหน่ายในต่างประเทศ
ลักษณะการประกอบธุรกิจที่สำคัญอีกอย่างหนึ่ง คือ การรับจ้างประกอบ และดัดแปลงรถยนต์ต่าง ๆ
เพื่อเป็นรถสเตชั่นวากอน หรือรถอเนกประสงค์ 7 ที่นั่ง และรับจ้างดัดแปลงรถอื่น ๆ เช่น รถตู้,
รถพยาบาล, รถห้องเย็น, รถมินิบัส โดยเป็นการรับจ้างจากตัวแทนจำหน่ายรถยนต์

ในส่วนของบริษัท ไทยรุ่งเจนเนอรัล มอเตอร์ จำกัด ซึ่งเป็นบริษัทย่อย
มีการประกอบธุรกิจด้านการผลิตแม่พิมพ์และอุปกรณ์จับยึด โดยได้รับการส่งเสริมการลงทุนจาก BOI

บริษัท ไทยออโต้ เพรสพาร์ท จำกัด ซึ่งเป็นบริษัทย่อย เริ่มเปิดดำเนินการในเดือน มิถุนายน 2545
ตั้ง โรงงานอยู่ในนิคมอุตสาหกรรมอมตะซิตี้ อ.ปลวกแดง จ.ระยอง
เพื่อรองรับการขยายกำลังการผลิตชิ้นส่วน โดยได้รับการส่งเสริมการลงทุนจาก BOI
เพื่อจำหน่ายให้ลูกค้ากลุ่มรถยนต์ กลุ่มรถจักรยานยนต์ ในพื้นที่บริเวณอีสเทอร์น ซีบอร์ด
และบริเวณใกล้เคียง รวมถึงตลาดส่งออกด้วย

บริษัท ไทย วี.พี. ออโต้เซอร์วิส จำกัด ซึ่งเป็นบริษัทย่อย
ประกอบธุรกิจด้านศูนย์บริการหลังการขาย สำหรับรถยนต์ดัดแปลงของบริษัท ไทยรุ่งยูเนี่ยนคาร์
จำกัด (มหาชน) และในปี 2544 ได้เข้าลงทุนในบริษัท ไทยอัลติเมทคาร์ จำกัด
เพื่อขยายธุรกิจประเภทการจำหน่ายรถยนต์ โดยบริษัท ไทยอัลติเมทคาร์ จำกัด เป็นตัวแทนจำหน่าย
และศูนย์บริการหลังการขายสำหรับรถยนต์ Land Rover
รวมทั้งเป็นผู้จำหน่ายอุปกรณ์รถยนต์ดัดแปลง และอะไหล่ต่าง ๆ

บริษัท ไทยออโต้ บอดี้ แอสเซมบลี้ จำกัด ซึ่งเป็นบริษัทย่อย ตั้งอยู่ที่ อ.บ้านบึง จ.ชลบุรี
จัดตั้งขึ้นเพื่อขยายธุรกิจทางด้านการต่อเติมตัวถังรถยนต์ประเภทต่าง ๆ เพื่อใช้งานเชิงพาณิชย์
และมีวัตถุประสงค์เฉพาะ เช่น รถตู้, รถห้องเย็น, รถลาก, รถพยาบาล เป็นต้น
ขณะนี้ยังชะลอการเปิดดำเนินการไว้ก่อน

บริษัท เดลต้า-ทีอาร์ จำกัด เป็นบริษัทร่วมทุนกับบริษัทของญี่ปุ่น
เพื่อผลิตเบาะรถยนต์และอุปกรณ์ที่เกี่ยวเนื่องกับเบาะรถยนต์

สำหรับ บริษัท ไทยออโต้ คอนเวอชั่น จำกัด เป็นบริษัทร่วมทุนกับกลุ่มบริษัท โตโยต้า มอเตอร์
ดำเนินการพัฒนาผลิตภัณฑ์และติดตั้งอุปกรณ์ตกแต่งพิเศษสำหรับ Special Purpose Vehicle

นโยบายการแบ่งการดำเนินงานของบริษัทฯ ในกลุ่ม ให้บริษัทย่อยแต่ละบริษัทประกอบธุรกิจ
โดยการดำเนินธุรกิจให้มีกำไร ด้วยความสามารถในการประกอบธุรกิจของบริษัทย่อยนั้น ๆ
และภายใต้กรอบนโยบายจากบริษัทแม่

สำหรับธุรกิจรถยนต์ดัดแปลง ลูกค้าของบริษัทฯ คือตัวแทนจำหน่ายของบริษัทตรีเพชรอีซูซุเซลล์ จำกัด
และตัวแทนจำหน่ายของบริษัท สยามกลการและนิสสันเซลส์ จำกัด
สำหรับธุรกิจผลิตชิ้นส่วนและแม่พิมพ์ มีบริษัท อาปีโก อมตะ จำกัด และบริษัท อีซูซุมอเตอร์
(ประเทศไทย) จำกัด เป็นลูกค้ารายใหญ่ที่สำคัญ ซึ่งบริษัทฯ มีความสัมพันธ์ที่ดีกับลูกค้าตลอดมา
และในปัจจุบันบริษัทฯ ก็ได้พยายามขยายฐานลูกค้าออกไปยังกลุ่มต่าง ๆ ทั้งลูกค้าภายในประเทศ
และต่างประเทศ เพื่อเป็นการลดความเสี่ยง และเสริมความแข็งแกร่งของธุรกิจ เช่น บริษัท
เจอเนอรัล มอเตอร์ส (ประเทศไทย) จำกัด

จากการแข่งขันที่รุนแรงขึ้นในอุตสาหกรรมดัดแปลงต่อเติมตัวถังรถยนต์ ชิ้นส่วนและแม่พิมพ์
โดยเฉพาะ คู่แข่งที่เป็นบริษัทข้ามชาติ บริษัทฯ จึงมีแนวทางในการดำเนินธุรกิจเชิงรุก
เพื่อเร่งยกระดับคุณภาพสินค้าให้ได้ระดับมาตรฐานสากล
ผลิตสินค้าให้ได้ตามความต้องการของลูกค้าในเวลาที่กำหนด โดยใช้ต้นทุนตามเป้าหมาย
นำเทคโนโลยีที่เหมาะสมมาใช้ในกระบวนการออกแบบ
การผลิตและการจัดการให้มีประสิทธิภาพอย่างจริงจัง
รวมทั้งยกระดับความรู้ความสามารถของพนักงานทุกระดับให้ทันกับการเปลี่ยนแปลงของโลกภายนอก
โดยมีสภาพแวดล้อมการทำงานที่ดีและมีความปลอดภัยในการทำงานและมีส่วนร่วมในการรักษาสิ่งแวดล้อม
และสร้างสำนึกในความรับผิดชอบต่อสังคม

บริษัทฯไม่มีข้อพิพาททางกฎหมาย

บริษัทฯ มีคณะกรรมการบริษัท คณะกรรมการตรวจสอบ และคณะกรรมการชุดย่อยต่าง ๆ
ซึ่งมีการปฏิบัติตามหลักการกำกับดูแลกิจการที่ดี
ซึ่งเป็นไปตามแนวทางของตลาดหลักทรัพย์แห่งประเทศไทย